**Atbildes uz jautājumiem par**

**5.1.1.1. pasākumu “Infrastruktūra uzņēmējdarbības atbalstam”**

**Izmantotie saīsinājumi:**

**Aģentūra** – Centrālā finanšu un līgumu aģentūra

[**Atlases nolikums**](https://www.cfla.gov.lv/lv/5-1-1-1-k-2) – Eiropas Savienības kohēzijas politikas programmas 2021.– 2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” projektu iesniegumu atlases otrās kārtas nolikums

**ERAF** – Eiropas Reģionālās attīstības fonds

**ES** – Eiropas Savienība

**FM** – Finanšu ministrija

**HP** – Horizontālais princips

**IIA** – Izmaksu un ieguvumu analīze

[**MK noteikumi Nr. 55**](https://m.likumi.lv/ta/id/349214) – Eiropas Savienības kohēzijas politikas programmas 2021.– 2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi

[**MK noteikumi Nr. 353**](https://likumi.lv/ta/id/291867-prasibas-zalajam-publiskajam-iepirkumam-un-to-piemerosanas-kartiba) - Ministru kabineta 2017. gada 20. jūnija noteikumi Nr. 353 “Prasības zaļajam publiskajam iepirkumam un to piemērošanas kārtība”

**5.1.1.1. pasākums** – 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākums “Infrastruktūra uzņēmējdarbības atbalstam”

**RPP** - Reģionālās politikas pamatnostādnēs 2021. - 2027. gadam

[**Regula Nr. 651/214**](https://eur-lex.europa.eu/legal-content/LV/TXT/PDF/?uri=CELEX:32014R0651&from=LV) - Eiropas Komisijas 2014. gada 17. jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/214) 14., 41., 45. un 56. pants.

**VARAM** – Vides aizsardzības un reģionālās attīstības ministrija

**VID** – Valsts ieņēmumu dienests

**ZPI** – Zaļais publiskais iepirkums

Saturs

[1. Vispārīgi jautājumi 2](#_Toc163573318)

[2. Īstenošanas nosacījumi 3](#_Toc163573319)

[3. Vērtēšana un lēmumu pieņemšana 6](#_Toc163573320)

[4. Attiecināmās izmaksas 8](#_Toc163573321)

[5. Projekta iesnieguma aizpildīšana un pielikumi 8](#_Toc163573322)

[6. Personāls un partneri 8](#_Toc163573323)

[7. Projekta rezultātu uzturēšana un ilgtspējas nodrošināšana 8](#_Toc163573324)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Vai vienā projekta iesniegumā, lai sasniegtu noteiktos rādītājus, ir iespējams apvienot projekta īstenošanas vietas, kuras viena no otras atrodas aptuveni 90 km attālumā? Kā var abus projektus sasaistīt?Piemērs: divos projektos plānota ceļu infrastruktūra uzņēmējdarbības atbalstam, abos projektos piesaistīti dažādi uzņēmēji, attiecīgi abu projektu ietvaros nekas nav savstarpēji saistīts.Vai šos abus projektus var apvienot vienā projekta iesniegumā? | Jā, vienā projektā var tikt iekļauti vairāki objekti (piem., ielas vai ceļu posmi kā funkcionālie savienojumi, ēkas), kuri atrodas, piemēram, jūsu minētajā gadījumā 90 km attālumā viens no otra. Skaidrojam, ka 5.1.1.1. pasākuma ietvaros nav noteikts ierobežojums par ģeogrāfiski vienotiem objektiem vienā projektā, attiecīgi vienā projektā var iekļaut arī vairākus funkcionālos savienojumus (vairākas projekta iesniedzēja noteiktas uzņēmējdarbības teritorijas), kas ģeogrāfiski nav blakus, bet, atrodas, piemēram, novada pašvaldības dažādos pagastos, nodrošinot publiskās infrastruktūras attīstību saskaņā ar šī pasākuma mērķi un sasniedzamajiem rādītājiem. Katram objektam ir jābūt vērstam uz pasākuma mērķi un rezultāta rādītāju sasniegšanu, kas noteikti [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 6. un 9.punktā. Informējam, ka pasākuma ietvaros nav noteikta investīciju proporcija pret sasniedzamajiem rezultāta rādītājiem atsevišķa objekta līmenī, bet gan projektam kopā, t.i., projektā kopumā ir jānodrošina [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 11. punktā noteiktā prasība minimālo rādītāju sasniegšanai projektā: privātās nefinanšu investīcijas vismaz 2/3 apjomā no projektā plānotā ERAF finansējuma, darba algu fondu pieaugums vismaz ½ no projektā plānotā ERAF finansējuma apjoma. Vienlaikus aicinām ceļu satiksmei paredzētās infrastruktūras attīstīšanu plānot prioritāri tādās vietās, kurās no pasākuma ietvaros veiktajām investīcijām infrastruktūrā labumu gūtu pēc iespējas plašāks komersantu loks. |
| 1.2. | Ja komersantu piesaista kā partneri (mērķorientēts), atbalsta intensitāte ir 50% - atlikušos 50% nodrošina komersants? | Jā, ja komersantu piesaista kā partneri (mērķorientēts), kura atbalsta intensitāte ir 50% - atlikušos 50% nodrošina komersants.[Regulas Nr. 651/2014](https://eur-lex.europa.eu/legal-content/LV/TXT/PDF/?uri=CELEX:32014R0651&from=LV) 14. panta ietvaros noteikts, ka atbalsta intensitāte ir atkarīga no statistiskā reģiona, kurā atrodas komersants un tā lieluma (mazais, vidējais, lielais)​. Respektīvi, ja ERAF atbalsta intensitāte ir līdz pat 30% - 70% no attiecināmajām izmaksām, tad komersants nodrošina līdzfinansējumu no saviem līdzekļiem atlikušo 70% - 30% procentu apmērā.  |
| 1.3.  | Vai komersants drīkst būt sadarbības partneris, ja komersantam, kuram ir vairāki darbības veidi (pēc NACE kodiem), kāds no tiem ir saistīts ar neatbalstāmo komercdarbības nozari, bet citi darbības nozares veidi ir atbalstāmi? | Komersants var būt sadarbības partneris, ja tā darbības veids vai viens no darbības veidiem projekta īstenošanas vietā ir saistīts ar tādām tautsaimniecības nozarēm, kas ir minētas [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 10.2. apakšpunktā un tā/-s nepārsniedz 50% no komersanta neto apgrozījuma. |
| 1.4. | Kur var iepazīties ar plānošanas reģiona kvotām? | [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 14.2. apakšpunktā norādīts, ka otrās atlases kārtas ietvaros pieejamais finansējums ir ne mazāks kā 77 577 491 *euro*, tai skaitā ERAF finansējums 65 940 867 *euro* un nacionālais līdzfinansējums ne mazāks kā 11 636 624 *euro*, tai skaitā:* Rīgas plānošanas reģionam – ERAF finansējums 6 462 205 *euro* un nacionālais līdzfinansējums ne mazāks kā 1 140 389 *euro*;
* Kurzemes plānošanas reģionam – ERAF finansējums 13 254 114 *euro* un nacionālais līdzfinansējums ne mazāks kā 2 338 961 *euro*;
* Zemgales plānošanas reģionam – ERAF finansējums 13 715 701 *euro* un nacionālais līdzfinansējums ne mazāks kā 2 420 418 *euro*;
* Vidzemes plānošanas reģionam – ERAF finansējums 14 243 227 *euro* un nacionālais līdzfinansējums ne mazāks kā 2 513 511 *euro*;
* Latgales plānošanas reģionam – ERAF finansējums 18 265 620 *euro* un nacionālais līdzfinansējums ne mazāks kā 3 223 345 *euro*.
 |
| 1.5. | Vai vienā projektā var būt divi tehniskie projekti, kurus plānots realizēt dažādos novada pagastos un to rezultatīvie rādītāji viens otru papildina? | Jā, vienā projektā var būt divi tehniskie projekti, kurus plānots realizēt dažādos novada pagastos un, ja to rezultatīvie rādītāji viens otru papildina. |
| Īstenošanas nosacījumi |
| 2.1. | Vai ir noteikts vēlamais laiks infrastruktūras izbūvei un ceļa nodošanai ekspluatācijai? | Skaidrojam, ka gan projekta rādītāju sasniegšanas, gan izdevumu attiecināmības perioda (kas ir saistīts ar būvdarbu pabeigšanu) beigu termiņš ir 2029. gada 31. decembris. Šis termiņš noteikts atbilstoši [Eiropas Parlamenta un Padomes regulas Nr. 2021/1060](https://eur04.safelinks.protection.outlook.com/?url=https%3A%2F%2Feur-lex.europa.eu%2Flegal-content%2FLV%2FTXT%2F%3Furi%3DCELEX%253A02021R1060-20240301&data=05%7C02%7Csanta.ozola-tiruma%40cfla.gov.lv%7Cb81a11bccdf948baa09b08dc556d491b%7Cc2d02fb61e644741866ff8f5689ca39a%7C0%7C0%7C638479175079500310%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=KNpzVkDixO%2BzocG3AeA0%2BJDgWGrZaPmIH57q%2BGtjsnE%3D&reserved=0) 16. un 63. panta prasībām.Savukārt [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 10.3.apakšpunkts paredz, ka projekta rādītāju vērtības ir attiecināmas, ja rādītāji ir radušies divu kalendāra gadu laikā pirms projekta iesnieguma iesniegšanas Aģentūrā un ne vēlāk kā trešajā kalendāra gadā pēc projekta noslēguma maksājuma veikšanas, nepārsniedzot 2029. gada 31. decembri.Ja pašvaldības ieskatā kādā no projektiem ir nepieciešamība rādītāju sasniegšanai plānot 3 gadu periodu pēc projekta noslēguma maksājuma veikšanas, aicinām pašvaldību šādu projektu virzīt iesniegšanai Aģentūrā, negaidot ES fondu 2021. - 2027. gada plānošanas perioda noslēgumu. Vienlaikus arī aicinām izmantot iespēju, ka rādītāju ziņošana ir iespējama uzreiz pēc vienošanās par projekta īstenošanu noslēgšanas (īpaši, ja tas ir satiksmes infrastruktūras projekts) un kad ir pieejami komersantu gada pārskati, negaidot būvniecības darbu beigas. Katrs no rādītājiem ir ziņojams atsevišķi - proti, tiklīdz kāds no rādītājiem ir sasniegts, to noziņojot Aģentūrai, rādītāja turpmāka uzraudzība nav nepieciešama. |
| 2.2. | Vai taisnība, ka 6.1.1.3. pasākuma un 5.1.1.1. pasākuma aktivitātei bāzes gads ir 2021. gads, proti, 2022. gadā iesniegtais gada pārskats - iznākuma rādītāju aprēķināšanai? | [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 10.3. apakšpunkts nosaka, ka rādītāju vērtības ir attiecināmas, ja ir radušās 2 kalendāra gadu laikā pirms projekta iesnieguma iesniegšanas [..]. Attiecīgi, ja projekta iesniegumu iesniedz 2024. gadā, divi gadi pirms projekta iesnieguma iesniegšanas ir 2022. gads.[MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) anotācijā1 ir norādīts piemērs: ja projektu iesniedz 2024. gadā, tad bāzes gads pret kuru tiks vērtēta rādītāju sasniegšana, ir 2021. gads, par kuru komersants gada pārskatu iesniedz VID 2022. gada pirmajā pusē (vērtē 2022. un 2023. gada datus pret 2021. gada datiem). Ja šī projekta īstenošana tiks pabeigta 2026. gadā, tad rādītāju vērtības var ieskaitīt līdz 2029. gadam (ieskaitot), proti, ņem vērā no 2024. – 2029. gadam (ieskaitot) VID datu bāzē pieejamo aktuālo informāciju.Skaidrojums no anotācijas attiecas uz darba algas fonda pieauguma rādītāju. Lai aprēķinātu darba algas fonda rādītāju ir svarīgs “bāzes gads”. Kas nozīmē, ka, ja projektu iesniedz Aģentūrā 2024.gadā, tad rādītājos var ieskaitīt 2022. un 2023. gadā radušos darba algas fonda pieaugumu. 2022. gada darba algas fonda pieaugumu rēķina kā starpību starp 2022. gadu un 2021. gadu.Savukārt nefinanšu investīciju rādītāju konstatē kā faktu 2022. gadā (no gada pārskata, kas pieejams 2023. gadā) un kā faktu 2023. gadā (no gada pārskata, kas būs pieejams 2024. gadā). Nefinanšu investīciju rādītājā 2021. gads kā bāzes gads nav nepieciešams. Šis ir piemērs gadījumam, ja projektu iesniedz 2024. gadā. |
| 2.3. | Skatoties uzņēmumu nefinanšu investīcijas (kā rezultatīvos rādītājus), kādas tieši pozīcijas gada pārskatā ir jāskatās? | Rādītāja “Privātās nefinanšu investīcijas nemateriālajos ieguldījumos un pamatlīdzekļos” (turpmāk – nefinanšu investīcijas) gadījumā datu avoti un rādītāja aprēķins saglabājas tāds pats kā līdzšinējos uzņēmējdarbības atbalstam nepieciešamās publiskās infrastruktūras atbalsta pasākumos[[1]](#footnote-1).[SAM 3.3.1. un SAM 5.6.2. rādītāju metodikā](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2Fmedia%2F3499%2Fdownload%3Fattachment&data=05%7C02%7Csanta.ozola-tiruma%40cfla.gov.lv%7Cc663858c754640e2307308dc57dbbf0f%7Cc2d02fb61e644741866ff8f5689ca39a%7C0%7C0%7C638481849222570672%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=XegouArO6kOeDgjQzwEFe8emlp%2FQI3krroCpHsz81XQ%3D&reserved=0) (8.lpp.) 5. sadaļas “Nefinanšu investīcijas” 1. punktā ir norādītas nefinanšu investīciju rādītājā ieskaitāmas pozīcijas, kas ir pilnībā attiecināmas arī uz 5.1.1.1.pasākuma projektiemVēršam uzmanību, ka Aģentūras 28.03.2018. prezentācijā par [SAM 3.3.1. un SAM 5.6.2. rādītājiem](https://eur04.safelinks.protection.outlook.com/?url=https%3A%2F%2Fdrive.google.com%2Ffile%2Fd%2F14VIX4lfsbyU2vxlQYK-I-q0FR-y6S8XQ%2Fview&data=05%7C02%7Csanta.ozola-tiruma%40cfla.gov.lv%7Cc663858c754640e2307308dc57dbbf0f%7Cc2d02fb61e644741866ff8f5689ca39a%7C0%7C0%7C638481849222582840%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=p58snbvmyDXduydMywt%2B9rM9ukVnCPgE3S9qlqTRoZA%3D&reserved=0), ir norādīta informācija par nefinanšu investīciju datu avotiem, kas ir pilnībā attiecināma arī uz 5.1.1.1. pasākuma nefinanšu investīciju rādītāja datu avotu (skat. 21. - 22. slaidu). |
| 2.4. | Kādas tieši pozīcijas gada pārskatā ir jāskatās attiecībā uz algu pieaugumu? | Rādītāja “Darba algu fonda pieaugums privātajos komersantos” pārbaudei Aģentūra izmanto VID datu noliktavu. VID datu noliktavā, kas ir pieejama Aģentūrai, ir iegūstama informācija par komersanta izmaksātajām algām darbiniekiem šādā griezumā, t.i. darba algu izmaksas par visiem darbiniekiem kopā attiecīgajā gadā, t.sk. darba devēja sociālais nodoklis. Rādītāja aprēķinam izmanto attiecīgā gadā izmaksāto algu kopsummu nevis algu katram darbiniekam atsevišķi.  |
| 2.5. | Kā būs jāuzskaita komersanta investīcijas un darba algu fonds, ja komersants darbojas arī neatbalstāmajā nozarē, nepārsniedzot tos 50% no apgrozījuma? Vai visas investīcijas/darba algu fondu var rēķināt kā sasniegto rādītāju jeb arī būs jāatrēķina nost neatbalsta nozares investīcijas/darba algu fondu? | Jā, šādā gadījumā komersantam un projekta iesniedzējam būs jānošķir komersanta radītie rādītāji, kuri būs attiecināmi uz projektu, jo atbilstoši [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 10.2. apakšpunktam, rādītāju vērtības (komersantu skaits, darba algu fonda pieaugums un privātās nefinanšu investīcijas) ir attiecināmas, ja tās nav saistītas ar izslēgtajām tautsaimniecības nozarēm. Līdz ar to, ja komersants, kurš nodrošinās projekta rādītājus, projekta īstenošanas vietā darbojas gan atbalstāmajā tautsaimniecības nozarē, gan arī neatbalstāmajā tautsaimniecības nozarē, kas nepārsniedz 50 % no neto apgrozījuma projekta īstenošanas vietā, projektā varēs ieskaitīt tikai tos komersanta projekta īstenošanas vietā radītos rādītājus, kuri nav saistīti ar izslēgtajām tautsaimniecības nozarēm. |
| 2.6. | Vai der uzņēmumi, kuriem ir norādīts darbības veids ir šāds:1. Datorprogrammēšana ([62.01](https://eur04.safelinks.protection.outlook.com/?url=https%3A%2F%2Fnace.lursoft.lv%2F62.01%2Fdatorprogrammesana%2Fcompanies&data=05%7C02%7Csanta.ozola-tiruma%40cfla.gov.lv%7C1d0979f37d974fa2a83e08dc74cbe319%7Cc2d02fb61e644741866ff8f5689ca39a%7C0%7C0%7C638513666269468788%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=QFnc1xPKTktos158rHQH%2BLfynnytc33yO1Rb0Zd0AKI%3D&reserved=0), versija 2.0) (Datu avots: VID, CSP, ZO.LV);
2. Citur neklasificēti individuālie pakalpojumi ([96.09](https://eur04.safelinks.protection.outlook.com/?url=https%3A%2F%2Fnace.lursoft.lv%2F96.09%2Fcitur-neklasificeti-individualie-pakalpojumi%2Fcompanies&data=05%7C02%7Csanta.ozola-tiruma%40cfla.gov.lv%7C1d0979f37d974fa2a83e08dc74cbe319%7Cc2d02fb61e644741866ff8f5689ca39a%7C0%7C0%7C638513666269474287%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=q4xmZXHnCDLb2%2F6ChqExlZhlo2P39RxF%2Bi38pvtf%2Fw8%3D&reserved=0), versija 2.0) (Datu avots: VID, CSP, ZO.LV);
3. Citur neklasificēti profesionālie, zinātniskie un tehniskie pakalpojumi ([74.90](https://eur04.safelinks.protection.outlook.com/?url=https%3A%2F%2Fnace.lursoft.lv%2F74.90%2Fcitur-neklasificeti-profesionalie-zinatniskie-un-tehniskie-pakalpojumi%2Fcompanies&data=05%7C02%7Csanta.ozola-tiruma%40cfla.gov.lv%7C1d0979f37d974fa2a83e08dc74cbe319%7Cc2d02fb61e644741866ff8f5689ca39a%7C0%7C0%7C638513666269479781%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=sgrGPIj3BAcAhXBOC1iqrXdT%2B7RwZdNcL0OUCpd6SvM%3D&reserved=0), versija 2.0) (Datu avots: VID, CSP, ZO.LV)?
 | [Ministru kabineta noteikumu Nr. 55](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas&data=05%7C02%7Csanta.ozola-tiruma%40cfla.gov.lv%7C1d0979f37d974fa2a83e08dc74cbe319%7Cc2d02fb61e644741866ff8f5689ca39a%7C0%7C0%7C638513666269440180%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=Q7g2xoH064jn3%2FgTdODlSBqseiUUlt9ps2eUImBJZlw%3D&reserved=0)  10.2. apakšpunktā ir noteiktas komersantu saimnieciskās darbības nozares, kurās radītie rādītāji nav ieskaitāmi. Ņemot vērā, ka norādītās nozares: datorprogrammēšana (62.01, versija 2.0), citur neklasificēti individuālie pakalpojumi (96.09, versija 2.0), citur neklasificēti profesionālie, zinātniskie un tehniskie pakalpojumi (74.90, versija 2.0) nav starp izslēdzošajām nozarēm, t.i., darbības veidi atbilst NACE 2. redakcijas klasifikatora J., M., S. sadaļām, tajās radītie rādītāji projekta ietvaros ir ieskaitāmi. |
| 2.7. | Kā ir iespējams no Lursoft vai citiem avotiem redzēt uzņēmumiem algu fonda palielinājumu vai jaunu darba vietu radīšanas izmaksas? Vai tas ir jāprasa pašiem uzņēmumiem? | Rādītāja “Darba algu fonda pieaugums privātajos komersantos” vērtības tiks pārbaudītas VID datu bāzē (datu noliktava), kurā ir iegūstama informācija par komersanta izmaksātajām algām darbiniekiem šādā griezumā, t.i. darba algu izmaksas par visiem darbiniekiem kopā attiecīgajā gadā, t.sk. darba devēja sociālais nodoklis. Rādītāja aprēķinam izmantos attiecīgā gadā izmaksāto algu kopsummu nevis algu katram darbiniekam atsevišķi. Līdz ar to, ja projekta iesniedzējam nav pieeja VID datu bāzei (datu noliktava), tad informācija būs iegūstama no komersantiem. Pārbaudi rādītāju ziņošanas brīdī veiks arī Aģentūra.*Skatīt arī atbildi Nr. 2.2.* |
| 2.8. | Vai no uzņēmuma publiskā pārskata saskaņā ar noteikumiem nemateriālie ieguldījumi skaitās tie, kas norādīti “Nemateriālie ieguldījumi kopā”? | Nē, rādītāja “Privātās nefinanšu investīcijas nemateriālajos ieguldījumos un pamatlīdzekļos” vērtībā nav ieskaitāms bilances postenis “Nemateriālie ieguldījumi kopā”, bet gan finanšu pārskata pielikumā nemateriālo ieguldījumu kustības pārskats un pamatlīdzekļu kustības pārskats. *Skatīt arī atbildi Nr. 2.3.* |
| Vērtēšana un lēmumu pieņemšana |
| 3.1. | Kā tiks vērtēts darba algu pieaugums - pēc kādiem datiem? Vai šo datu apkopošana jānodrošina projekta iesniedzējam (finansējuma saņēmējam)? | Projekta iesniedzējam ir jāpārliecinās, ka komersants, kurš sniegs rādītājus, varēs nodrošināt darba algu fonda rādītāja sasniegšanu. Komersantam kumulatīvi tiks skaitīts darba algu fonda pieaugums gan esošajiem darbiniekiem, gan jaunu darba vietu izveidošanai, bruto.Kā arī, saskaņā ar [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 76.1. apakšpunktu, finansējuma saņēmējs uzkrāj datus par projektā plānotajiem un sasniegtajiem [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 9. punktā minētajiem rādītājiem. |
| 3.2. | Vai saskaņā ar vērtēšanas kritērijiem šajā pasākumā drīkst izmantot apvienoto projektēšanas un būvniecības iepirkumu? | Apvienoto projektēšanas un būvniecības iepirkumu drīkst piemērot tikai tad, ja netiek piemērotas komercdarbības atbalsta darbības, proti, drīkst piemērot, ja ir ceļu būvniecība, ūdensapgādes tīklu, siltumapgādes tīklu būvniecība un tamlīdzīgi. Savukārt, ja projektā ir plānotas [Regulas Nr. 651/2014](https://eur-lex.europa.eu/legal-content/LV/TXT/PDF/?uri=CELEX:32014R0651&from=LV) 14., 41., 45. vai 56. panta darbības, komercdarbības atbalsta darbības, tad apvienoto projektēšanas un būvniecības iepirkumu projekta ietvaros nevar piemērot.  |
| 3.3. | Vai princips “nenodarīt būtisku kaitējumu” izpildās, ja būvdarbu ietvaros tiek ievērtēti tie ZPI principi, kas ir obligāti atbilstoši MK noteikumu Nr. 353 prasībām, piemēram, ielu apgaismojumam. Vai tomēr jāparedz kaut kas vairāk, proti, kas pārsniedz obligāto nosacījumu? | Kritērijs “nenodarīt būtisku kaitējumu” izpildīsies arī tādā gadījumā, ja tiks ievēroti tikai tie ZPI principi, kas ir noteikti kā obligātie[[2]](#footnote-2). Gadījumā, ja tiek piemēroti papildus ZPI principi, neskaitot obligātos, PI ir iespēja saņemt papildus punktus kvalitātes kritērijos, piemēram, kritērijā Nr. 4.4.Lūgums skatīt kritēriju piemērošanas metodikas specifisko atbilstības kritēriju Nr. 3.8., kurā norādīts principa “nenodarīt būtisku kaitējumu” skaidrojums. |
| 3.4. | Vai ir nosacījumi rādītājam "Komersantu skaits, kas gūst labumu no publiskās infrastruktūras"? | Rādītājā “Komersanti, kas gūst labumu no attīstītās publiskās infrastruktūras” (turpmāk – komersantu skaita rādītājs) iekļauto vērtību atbilstību vērtē vienotajā kritērijā Nr.1.8., balstoties uz projekta iesniedzēja sniegto informāciju projekta iesniegumā un kartogrāfiskajā materiālā. Vienlaikus norādām, ka detalizēta radītāju vērtību pārbaude tiks veikta projekta īstenošanas ietvaros, pēc tam, kad projekta iesniedzējs sadarbības iestādē iesniedz pārskatu (ziņo) par rādītāju sasniegšanu. Komersantu skaita rādītājā ieskaitītajiem komersantiem jābūt atbilstošiem [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 10.punktam, kur cita starpā norādītas neatbalstāmās tautsaimniecības nozares un radītāju sasniegšanas periods. Komersantu skaita rādītājā var iekļaut tādus komersantus, kuru atrašanās vieta nepārsniedz [MK noteikumu Nr. 55](https://likumi.lv/ta/id/349214-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) 36.3.apakšpunktā pieļaujamo attālumu no funkcionālā savienojuma līdz komersanta teritorijai (t.i. projekta iesniedzēja noteiktajai uzņēmējdarbības teritorijai kartogrāfiskajā materiālā). Savukārt, kvalitātes kritērijā Nr.4.5. “Projekta eksportspēja” ir iespējams saņemt papildu 0,5 punktus, ja komersantu skaita rādītājā ir norādīts eksportējošs komersants, t.i., ja projekta iesnieguma pielikumā norādīts pārbaudāms un pamatots komersanta eksporta apjoms. Kritērija vērtēšanai izmanto informāciju no komersanta pēdējā gada pārskata, kurš ir iesniegts saskaņā ar normatīvo aktu prasībām līdz projekta iesniegšanas dienai. |
| 3.5. | Vai atbilstoši MK noteikumu Nr.55 11.1. punktam pareizs būs aprēķins- ja plānots piesaistīt 2 milj. euro finansējumu, nepieciešams darba algas pieaugums vismaz 1 milj. euro apmērā? | Darba algas fonda pieaugums tiek vērtēts specifiskajā atbilstības kritērijā Nr. 3.3., kur noteikts, ka vidēji viena *euro* darba algu fonda pieaugumā privātajos komersantos, kas ir labuma guvēji no pašvaldības izbūvētās vai atjaunotās komercdarbības infrastruktūras, ir jāiegulda ne vairāk kā divi *euro* ERAF finansējuma. Līdz ar to, jā, ja projektā plānotais ERAF finansējuma apmērs ir 2000 000 *euro*, tad projekta minimālais darba algu fonda pieaugums 1 000 000 *euro* (2 000 000 / 2 = 1 000 000). |
| 3.6. | Vai atbilstoši MK noteikumu Nr. 55 11.2. punktam pareizs būs aprēķins- ja plānojam piesaistīt 2 milj. euro finansējumu, nepieciešams piesaistīt investīcijas vismaz 1,333 milj. euro apmērā? | Piesaistīto privāto nefinanšu investīciju pašu nemateriālajos ieguldījumos un pamatlīdzekļos apmērs tiek vērtēts specifiskajā atbilstības kritērijā Nr. 3.4., kur aprēķina formula ir:B /(2/3) ≥C, kurB – projekta iesniegumā plānotais privātās nefinanšu investīcijas nemateriālajos ieguldījumos un pamatlīdzekļos (*euro*);C – projekta ERAF finansējums (*euro*).Līdz ar to, ja projektā plānotais ERAF finansējums ir 2 000 000 *euro*, tad šādā projektā minimālais plānojamais nefinanšu investīciju apjoms ir 1 333 333,33 *euro* (1 333 333,33/(2/3) ≥ 2 000 000,00 *euro*). |
| Attiecināmās izmaksas |
|  |  |  |
|  |  |  |
|  |  |  |
| Projekta iesnieguma aizpildīšana un pielikumi |
| 5.1. | Cik ilgu pārbūvētās infrastruktūras dzīves ciklu ir nepieciešams norādīt? | Ja darbība ir saistīta ar uzņēmējdarbības infrastruktūras izveidi vai pārbūvi IIA, šai darbībai norāda 10 - 15 gadu pārskata periodu. |
| 5.2. | Vai pielikums “Tirgus analīzes dokumentācija komersantu vajadzību apzināšanai” jāpievieno publiskas ielas izbūvei uzņēmējdarbības teritorijā? Ielai abās pusēs ir pašvaldībai piederoši zemes gabali, kurus pēc ielas izbūves paredzēts iznomāt komersantiem uzņēmējadarbības veikšanai. Vai tiešām jau sākotnējā etapā nepieciešams precīzi definēt nozares un pasūtīt dokumentāciju kā pakalpojumu līgumu. Pašvaldībā strādā kompetenti uzņēmējdarbības speciālisti, kuri analīzi var veikt savu tiešo darba pienākumu ietvaros. | Tirgus analīzes dokumentācija komersantu vajadzību apzināšanai ir noteikts kā ne obligāti iesniedzams pielikums, līdz ar to tas nav obligāti iesniedzams dokuments. Ja ir paredzēta publiskas ielas pārbūve, tad projekta iesniegumā ir jābūt iekļautam pamatojumam par projekta ietvaros plānotās infrastruktūras nepieciešamību komersantiem (piemēram, aptaujas, apspriedes, lēmumi, pašvaldības ilgtspējīgas attīstības stratēģijā vai attīstības programmā norādītie aspekti u.c. secinājumi, kas liecina, ka projektā attīstāmā infrastruktūra ir nepieciešama komersanta esošās vai jaunas saimnieciskās darbības attīstīšanai). Proti, jābūt pamatotam, kādēļ tieši šī iela noteikta kā projekta ietvaros pārbūvējamā iela. |
|  |  |  |
| Personāls un partneri |
| 6.1.  | Vai komersantam jāatrodas industriālajā teritorijā? | Nē, komersantam nav obligāti jāatrodas industriālajā teritorijā. Gadījumā, ja komersants atrodas rūpnieciskās apbūves teritorijā, ir iespēja saņemt kvalitātes kritērijā papildus punktu.  |
|  |  |  |
|  |  |  |
| Projekta rezultātu uzturēšana un ilgtspējas nodrošināšana |
|  |  |  |

1. ES fondu 2014. - 2020. gada plānošanas perioda 3.3.1. specifiskais atbalsta mērķis “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2. specifiskais atbalsta mērķis “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” [↑](#footnote-ref-1)
2. Prasības zaļajam publiskajam iepirkumam un to piemērošanas kārtība. Pieejams: <https://likumi.lv/ta/id/291867-prasibas-zalajam-publiskajam-iepirkumam-un-to-piemerosanas-kartiba> [↑](#footnote-ref-2)